
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΊΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 940 

19 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση απόφασης ΥΠ/128/94 «Σύσταση Επιτρο¬ 
πής θεσμών» . 1 

Κατάργηση θέσης Ειδικού Επιστημονικού Προσωπικού 
που είχε συσταθεΐ για τη στελέχωση της πρώην Μο¬ 
νάδας Στρατηγικού Σχεδιασμού και Ανάλυσης Πολι¬ 
τικής του ΥΠΠΚ. Σύσταση μιας θέσης Ειδικού Επι¬ 
στημονικού Προσωπικού στο ΥΠΠΚ. 2 

Τροποποίηση της απόφασης αριθμ. 2049295/11342/ 
0025/23.8.91, όπως ισχύει, με την οποία εγκρίθη- 
καν πιστωτικές διευκολύνσεις στους πληγέντες από 
την πυρκαϊά που εκδηλώθηκε στο κτίριο επί των 


οδών Πανεπιστημίου 62 και Θεμιστοκλέους 1 ... 3 
Προσθήκη τμήματος σπουδών στο παρ/μα του Ελληνι¬ 
κού Ωδείου στο Βόλο . 4 

Εγκριση δοκιμαστικής ανασκαφής στην Πεζούλα Καρ¬ 
δίτσας με προκήρυξη στην Εφημερίδα της Κυβερ- 

νήσεως . 5 

Χαρακτηρισμός του ηλεκτρονικού παιγνίου «ΡΟΒΜ- 

ΙΙΕΑ 1» .. 6 

Μέτρα για την πρόληψη και καταστολή της ζωοκλοπής 

στην Περιφ. Αστυν. Δ/νσης Χανιών . 7 

Διορισμός των μελών της Διοικητικής Επιτροπής Στρα¬ 
τιωτικών Επιτάξεων Νομού Αττικής. 8 

Σύσταση Αναπτυξιακής Επιχείρησης Κάτω Κορακιάνας 
Ν. Κέρκυρας . 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. ΥΠ 191 ( 1 ) 

Συμπλήρωση απόφασης ΥΠ/128/94 «Σύσταση Επιτροπής 
θεσμών». 

Ο ΠΡΩΘΥΠΟΥΡΓΟΣ 

Έχοντας υπόψη: 

α. Το άρθρο 10 παρ. 3 του Ν. 1558/1985 «Κυβέρνηση 
και Κυβερνητικά Όργανα» (Α' 137). 

β. Την απόφασή μας ΥΠ 128/94 «Σύσταση Επιτροπής 
θεσμών» (ΦΕΚ Β’ 566/20.7.94), αποφασίζουμε: 

Στην Επιτροπή θεσμών συμμετέχει και ο Γραμματέας 
του Υπουργικού Συμβουλίου Σωτήρης Α. Λύτρας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

-φ- 

Αριθ. ΔΙΔΚ/Φ35.1/34209 (2) 

Κατάργηση θέσης Ειδικού Επιστημονικού Προσωπικού 
που είχε συσταθεί για τη στελέχωση της πρώην Μονά¬ 
δας Στρατηγικού Σχεδιασμού και Ανάλυσης Πολιτικής 
του ΥΠΠΚ. Σύσταση μιας θέσης Ειδικού Επιστημονικού 
Προσωπικού στο ΥΠΠΚ. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 33 παρ. 1 του Ν. 2190/91 (ΦΕΚ 28/ 
3.3.94/τ.Α'), με τις οποίες καταργούνται αυτοδίκαια οι θέ¬ 
σεις ειδικού επιστημονικού προσωπικού με σχέση εργα¬ 
σίας ιδιωτικού δικαίου αορίστου χρόνου της Μονάδας 
Στρατηγικού Σχεδιασμού. 

β) Του Π.Δ. 410/1990 «Σύσταση Γενικής Διεύθυνσης 
Μονάδας Στρατηγικού Σχεδιασμού και Ανάλυσης Πολιτι¬ 
κής στο ΥΠ.Π.Κ. (ΦΕΚ 161 /τ. Α'), με το οποίο συστήθηκαν 
Μονάδα Στρατηγικού Σχεδιασμού και Ανάλυσης Πολιτικής 
στο ΥΠ.Π.Κ. και δέκα (10) θέσεις Ειδικού Επιστημονικού 
Προσωπικού για τη στελέχωσή της. 

2. Ότι, μετά την έκδοση των αποφάσεων αριθ. ΔΙΔΚ/ 
Φ7.1/7472/20.1.93 και ΔΙΔΚ/Φ.35/8579/23.3.1984 
(ΦΕΚ 223/τ.Β'/1.4.1994), στη Μονάδα Στρατηγικού Σχε- 
διασμού και Ανάλυσης Πολιτικής του ΥΠΠΚ υπήρχε, μέχρι 
24 Μαρτίου 1994, μία θέση Ειδικού Επιστημονικού Προ¬ 
σωπικού, που κατείχε ο υπάλληλος Νικόλαος Γεωργαρά- 
κης, που προσλήφθηκε στη θέση αυτή αναδρομικά από 
7 Μαρτίου 1991 με την απόφαση αριθ. ΔΙΔΚ/735.2/ 
31925/ 16.12.1994 του ΥΠ.Π.Κ. 

3. Ότι από τις ρυθμίσεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, διαπιστώνουμε: 

α. Την κατάργηση από 24.3.1994 μιας θέσης Ειδικού 
Επιστημονικού Προσωπικού που είχε συσταθεί για τη στε¬ 
λέχωση της πρώην Μονάδας Στρατηγικού Σχεδιασμού και 
Ανάλυσης Πολιτικής του ΥΠ.Π.Κ. 

β. Τη σύσταση από 24.3.1994, σύμφωνα Iιε τις διατά- . 
ξεις του δευτέρου εδαφίου της παρ. 1 του άΡ θ Ρου 33 ™ ϋ 
Ν. 2190/94, μιας θέσης Ειδικού Επιστημονικού Προσωπι¬ 
κού στο ΥΠ.Π.Κ. _ 

Η απόφαση αυτή να δημοσιευθεΐ στην Εφημερίδα της 

Κυβερνήσεως. 

Αθήνα, 16 Δεκεμβρίου 1994 

Ο ΥΠΟΥΡΓΟΣ 

ΑΝΑΣΤ. ΠΕΠΟΝΗΣ 

- + - 

Αοιθ. 73289/Β.2043 

Τροποποίηση - της απόφασης αριθμ. 2049295/11342/ 
0025/23.8.91, όπως ισχύει, με την οποία εγκριθηκαν 
πιστωτικές διευκολύνσεις στους πληγέντες από την 
πυρκαϊά που εκδηλώθηκε στο κτίριο επι των οδών Πα¬ 
νεπιστημίου 62 και Θεμιστοκλέους 1. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1 Τις διατάξεις της από 28.7.78 Πράξεως Νομοθετικού 
Περιεχομένου (ΦΕΚ Α' 117) «Περί αποκαταστάσεως ζη- 
μών εκ σεισμών Βορείου Ελλάδος», όπως αυτή κυρώθη¬ 
κε, τροποποιήθηκε και συμπληρώθηκε με νόμους 
867/1979 (ΦΕΚ Α' 24), 1048/1980 (ΦΕΚ Α 101), 1133/ 
1981 (ΦΕΚ Α' 54) και 1190/1981 (ΦΕΚ Α' 203). 

2. Τις διατάξεις του Ν. 1954/1991 (ΦΕΚ Α 97) «Διαρ¬ 
ρυθμίσεις στον ενιαίο ειδικό φόρο κατανάλωσης των πε¬ 
τρελαιοειδών προϊόντων και άλλες διατάξεις». 

3. Τις διατάξεις του Ν. 1266/82 (ΦΕΚ Α 81) «Περί ορ¬ 
γάνων ασκήσεως της Νομισματικής, Πιστωτικής και Συ¬ 
ναλλαγματικής Πολιτικής και άλλες διατάξεις», όπως συ¬ 
μπληρώθηκε με το άρθρο 25 παρ. 6 του Ν. 1418/84 «Περί 
Δημοσίων Έργων και ρυθμίσεως συναφών θεμάτων» 


σίου δωδεκάμηνης διάρκειας της πε°οιϊ 

έκδοσης που χρονικά προηγείται της έναρξης 
δου εκτοκισμού προσαυξημένο κατά δύο (2) εκατοστιαίες 
“ .δοτούμ^νο κατά 100% απά το λογορ«.ομδ 

τ °Κατά τα λοιπά ισχύει Π οπάφοοη «>ιθμ. 20λ9295' 

11342/0025/23.8.91, όπως τροποποιήθηκε, συμπληρω 
θηκε και ισχύει μέχρι σήμερα. 

Από την εφαρμογή των διατάξεων της παρούσας από¬ 
φασης πρόκ^είταιδαπάνη, το ύψος της οποίας δεν είνα, 
δυνατό να εκτιμηθεί, σε βάρος του λογαριασμού του Ν. 
128/75, ο οποίος δημιουργείται από παρακράτηση επί 
των χορηγήσεων των τραπεζών με σκοπό την επιδότηση 
επιτοκίων δανείων. 

Ο λογ/σμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του και 
για το λόγο αυτό η τυχόν επιβάρυνση του Κρατικού Προϋ¬ 
πολογισμού δεν είναι δυνατό να εκτιμηθεί. 

Η απόφαση αυτή ισχύει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 1994 


ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 


ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 


Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΙΩΑΝ. ΤΣΑΚΛΙΔΗΣ 
-♦- 

Αριθ. ΥΠΠΟ/ΚΑΤΕΧΝ/Δ /54231 (4) 

Προσθήκη τμήματος σπουδών στο παρ/μα του Ελληνικού 
Ωδείου στο Βόλο. 

' - __I ·ν·η·/Μ/ 


(ΦΕΚ Α’ 23). 

4. Τις διατάξεις του Ν. 128/75 «Περί τροποποιήσεως 
και συμπληρώσεως διατάξεων τινών αναφερόμενων εις τη 
λειτουργία του χρηματοδοτικού συστήματος». 

5. Την με αριθμό Δ16α/04/773/29.11.90 κοινή από¬ 
φαση του Υπουργού Προεδρίας και του Αναπληρωτή 
Υπουργού ΠΕΧΩΔΕ σχετικά με τον αριθμό των υπογρα- 
φών. 

6. Την κοινή απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕΧΩΔΕ «Ανά¬ 
θεση αρμοδιοτήτων Υπουργού ΠΕΧΩΔΕ στον Υφυπουργό 


Ιωάννη Τσακλίδη». 

7 Την απόφαση Υπουργών Εθνικής Οικονομίας, Οικο¬ 
νομικών και ΠΕΧΩΔΕ αριθμ. 2049295/11342/0025/ 
23.8.91, όπως συμπληρώθηκε και τροποποιήθηκε και 
ισχύει μέχρι σήμερα, με την οποία μεταξύ άλλων εγκρίθη- 
καν πιστωτικές διευκολύνσεις στους πληγέντες από την 
πυρκαϊά που εκδηλώθηκε στο κτίριο επί των οδών Πανεπι¬ 
στημίου 62 και Θεμιστοκλέους 1. 

8. Το γεγονός ότι δεν έχει αποκατασταθεί μέχρι σήμερα 
το πλείστον των ζημιών από την προαναφερόμενη πυρ- 


καϊά, αποφασίζουμε: 

Τροποποιούμε την απόφαση αριθμ. 2049295/1134*:/ 
0025/23.8.91, όπως συμπληρώθηκε, τροποποιήθηκε και 


ισχύει σήμερα, ως εξής: 

Καθορίζουμε το ύψος του επιτοκίου για τα μακροπρό¬ 
θεσμα δάνεια που θα χορηγηθούν από της ισχύος της πα¬ 
ρούσας Ίσο με αυτό των εντόκων γραμματίων του Δημο- 


Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων», ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού στους Γεν. Γραμματείς, 
Γεν. Δ/ντές και Προϊσταμένους των Δ/νσεων, Τμημάτων 
και Γραφείων της Κ.Υ. του ΥΠΠΠΟ» (ΦΕΚ Β 987/ 
28.11.91). 

6. Την από 9.11.94 αίτηση του Ελληνικού Ωδείου με τα 
συνημμένα δικαιολογητικά, αποφασίζουμε: 

Εγκρίνουμε τη λειτουργία του τμήματος Βυζαντινής 
μουσικής στο παρ/μα Ελληνικού ωδείου στο Βόλο επί της 
οδού Ερμού 230, από το β' εξάμηνο σχολικού έτους 1994- 
95. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 1 Δεκεμβρίου 1994 

Με εντολή Υπουργού 

Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1 /Φ32/53435/1188 (5) 

Έγκριση δοκιμαστικής ανασκαφής στην Πεζούλα Καρδί¬ 
τσας με προκήρυξη στην Εφημερίδα της Κυβερνή¬ 
σεως. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ Β' 
987/28.11.1991) «Περί μεταβιβόσεως αρμοδιοτήτων 
Υπουργού και δικαιώματος υπογραφής», όπως συμπλη¬ 
ρώθηκε με την Υ.Α. ΥΠΠΟ/ΓΝΟΣ/6630/4.2.1994 (ΦΕΚ 
104/Β/16.2.1994). 

2. Τις διατάξεις του Κ.Ν. 5351/32 «Περί Αρχαιοτήτων» 
(άρθρο 41). 

3. Τη γνωμοδότηση του Τοπικού Συμβουλίου Μνημείων 
Θεσσαλίας, όπως διατυπώθηκε στην αριθμ. 
62/2.11.1994, αποφασίζουμε: 

Εγκρίνουμε α) την δοκιμαστική ανασκαφή στο ναό της 
Παναγίας, που ευρίσκεται στον ερειπωμένο οικισμό της 
Μπελάγιας του Νομού Καρδίτσας και συγκεκριμένα στις 
όχθες του ομώνυμου ρέματος, β) να αποψιλωθεί ο χώρος 
και να γίνουν δοκιμαστικές τομές στα υπόλοιπα διαφαινό- 
μενα κτίσματα και γ) να γίνει επιφανειακή έρευνα και το- 
πογράφιση των ερειπίων. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 9 Δεκεμβρίου 1994 

Με εντολή Υπουργού 
Ο Προϊστάμενος 
ΝΙΚΟΛΑΟΣ ΖΙΑΣ 

-♦- 

Αριθ. 3006/5/37-ζ (6) 

Χαρακτηρισμός του ηλεκτρονικού παιγνίου «ΡΟΠΜυΐ_Α 1». 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 του Β.Δ. 29/71 «περί κω- 
δικοποιήσεως σε ενιαίο κείμενο των ισχυουσών διατάξεων 
περί τυχερών και μη παιγνίων». 

2. Την υπ’ αριθ. 8 από 15.11.94 γνωμοδότηση του Γνω- 
μοδοτικού Συμβουλίου Παιγνίων. 

3. Την υπ’ αριθ. 7004/3/12-λ από 3.8.94 απόφαση 
Υπουργών Δημ. Τάξης και Προεδρίας της Κυβέρνησης 
«Μεταβίβαση αρμοδιοτήτων του Υπουργού Δημόσιας Τά¬ 
ξης στο Γ ενικό Γ ραμματέα του Υπουργείου Δημόσιας Τά¬ 
ξης» (ΦΕΚ Β’ 603/4.8.94). 

4. Την υπ’ αριθ. 3006/23/1-ια από 24.10.94 απόφαση 
Υπουργού Δημ. Τάξης «Προϋποθέσεις, δικαιολογητικά και 
διαδικασία χαρακτηρισμού των παιγνίων» (ΦΕΚ Β' 801/ 
25.10.94). 

5. Από τις διατάξεις αυτής της απόφασης, δεν προκα- 


λείται δαπάνη σε βάρος του κρατικού προϋπολογισμού, 
αποφασίζουμε: 

Κατατάσσουμε το ηλεκτρονικό παίγνιο «ΡΟΒΜυΐΛ 1 » 
στην κατηγορία των «ΤΥΧΕΡΩΝ» παιγνίων, γιατί το αποτέ¬ 
λεσμα από τη διενέργεια του παιγνίου αυτού εξαρτάται 
αποκλειστικά και μόνον από την τύχη και όχι από την τε¬ 
χνική δεινότητα του παίκτη. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1994 

Ο Γ ενικός Γ ραμματέας 
ΕΥΑΓΓΕΛΟΣ ΡΟΓΚΑΚΟΣ 

-♦- 

Αριθ. 1023/2/9 (7) 

Μέτρα για την πρόληψη και καταστολή της ζωοκλοπής 
στην Περιφ. Αστυν. Δ/νσης Χανιών. 

ΑΣΤΥΝΟΜΙΚΗ ΔΙΑΤΑΞΗ ΑΡΙΘ. 62/1994 

Ο ΑΣΤΥΝΟΜΙΚΟΣ ΔΙΕΥΘΥΝΤΗΣ 
ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΧΑΝΙΩΝ 

Έχοντας υπόψη: 

Τις διατάξεις των άρθρων: 

α. 12 παρ. 3 και 4 του Ν. 1481/1984 «Οργανισμός 
Υπουργείου Δημόσιας Τάξης». 

β. 10 του Ν. 1300/1982 «Μέτρα για την πρόληψη και 
καταστολή της ζωοκλοπής και ζωοκτονίας». 

γ. 29Α του Ν. 1558/1985 «Κυβέρνηση και Κυβερνητικά 
όργανα (Α' 137), το οποίο προστέθηκε με το άρθρο 27 του 
Ν. 2081/1992 (Α' 154). 

δ. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

Κατοχή - Αγοραπωλησία μεγάλων ζώων 

1. Η νόμιμη κατοχή μεγάλων ζώων (ίππων, ημιόνων, 
όνων και βοοειδών), αποδεικνύεται με υπεύθυνη δήλωση 
του Ν. 1599/1986, η οποία υπογράφεται από τον κάτοχο 
των ζώων και υποβάλλεται στη Δημοτική ή Κοινοτική Αρχή 
του τόπου κατοικίας ή διαμονής του. 

Στην παραπάνω δήλωση αναγράφονται ο αριθμός, το εί¬ 
δος, το γένος και η ηλικία των ζώων. Η Δημοτική ή Κοινο¬ 
τική αρχή τηρεί τη δήλωση στο αρχείο της και παραδίδει 
θεωρημένο φωτοαντίγραφο αυτής στον κάτοχο των ζώων. 

2. Όσοι προτίθενται να προβούν στην πώληση ή με 
οποιονδήποτε άλλο τρόπο μεταβίβαση της κυριότητας 
των αναφερομένων στην παρ. 1 του παρόντος άρθρου με¬ 
γάλων ζώων, προσκομίζουν στην επιτόπια Δημοτική ή Κοι¬ 
νοτική Αρχή αντίγραφο της παραπάνω δήλωσης και εφο¬ 
διάζονται με πιστοποιητικό κατοχής, στο οποίο αναγράφο¬ 
νται το είδος, το γένος, η ηλικία του ζώου και τα στοιχεία 
ταυτότητας του αγοραστού. 

3. Σε περίπτωση μεταπώλησης του ζώου, το παραπάνω 
πιστοποιητικό κατοχής παραλαμβάνεται από το νέο αγο¬ 
ραστή, αφού προηγουμένως συνταχθεί σ’ αυτό σχετική 
πράξη αγοραπωλησίας και θεωρηθεί από την Αστυνομική 

Αρχή, για το γνήσιο των υπογραφών των συμβαλλομέ- 
νων. 

Αρθρο 2 

Κατοχή αιγοπροβάτων και χοίρων 

1. Οι κτηνοτρόφοι και κάθε ιδιοκτήτης αιγοπροβάτων 
και χοίρων, άνω των πέντε (5) κατ’ είδος, υποχρεούνται 
όπως, κατά μήνα Μάιο (1 έως 31) κάθε έτους υποβάλλουν 
στην Αστυνομική Αρχή του τόπου κατοικίας ή διαμονής 
τους κτηνοτροφική δήλωση σε τρία (3) αντίτυπα και δύο 
(2) φωτογραφίες, μαζί με υπεύθυνη δήλωση του Ν. 1599/ 
86, στις οποίες θα αναγράφονται ο ακριβής αριθμός των 
κατεχομένων ζώων, το είδος, το γένος και τα στοιχεία ταυ¬ 
τότητας αυτών (κωδικός αριθμός), καθώς και ο τόπος χει¬ 
μερινής και θερινής βοσκής. 

Οι παραπάνω δηλώσεις (κτηνοτροφικές και υπεύθυνη 
Ν. 1599/86), θεωρούνται από την Αστυνομική Αρχή για το 
γνήσιο της υπογραφής του δηλούντος ή ιδιοκτήτη ζώων 
και η μία κτηνοτροφική δήλωση παραμένει στο αρχείο της 
Υπηρεσίας, ενώ οι άλλες δύο, μαζί με την υπεύθυνη δή¬ 
λωση παραδίδονται στο δηλούντα, ο οποίος υποχρεούται 
για την υποβολή της μίας κτηνοτροφικής δήλωσης και της 
υπεύθυνης δήλωσης στη Δημοτική ή Κοινοτική Αρχή του 
τόπου κατοικίας ή διαμονής του. 

Το τρίτο αντίτυπο της κτηνοτροφικής δήλωσης τηρείται 
από τον ιδιοκτήτη των ζώων και επέχει θέση πιστοποιητι¬ 
κού κατοχής. 

2. Οι ιδιοκτήτες αιγοπροβάτων και χοίρων υποχρεούνται 
να δηλώνουν, το βραδύτερο μέσα σ’ ένα μήνα, τη γέννηση 
των αμνοεριφίων και χοιριδίων στην επιτόπια Αστυνομική 
Αρχή, με δήλωση του Ν. 1599/1986, αντίγραφο της 
οποίας τηρείται στο αρχείο της ενώ το πρωτότυπο υπο¬ 
βάλλεται από τους ίδιους στη Δημοτική ή Κοινοτική Αρχή 
του τόπου κατοικίας ή διαμονής τους. 

Αρθρο 3 

Σήμανση - Ταυτδΐητα αιγοπροβάτων και χοίρων 

1. Υποχρέωση σήμανσης έχουν όλοι οι κτηνοτρόφοι και 
ιδιοκτήτες αιγοπροβάτων και χοίρων άνω των πέντε (5) 
κατ’ είδος. 

2. Η σήμανση των παραπάνω ζώων γίνεται με διάστιξη 
(τατουάζ), η οποία αποτελεί και την ταυτότητα (κωδικό) 
των ζώων. 

3.0 κωδικός των ζώων είναι συνδυασμός τετραψήφιων 
ή πενταψήφιων γραμμάτων και αριθμών και χορηγείται 
από την επιτόπια Αστυνομική Αρχή, η οποία τηρεί αυτούς 
σε ειδικό βιβλίο ή σε ΟοπιρυίθΓ, κατά επαρχία, που αποτε¬ 
λεί το μητρώο κτηνοτρόφων. 

Ειδικότερα, ο κωδικός αποτελείται από ένα γράμμα και 
τρεις (3) ή τέσσερις (4) αριθμούς. Το γράμμα δεικνύει την 
επαρχία του Νομού και οι αριθμοί δεικνύουν την καταχώ- 
ρηση, κατά σειρά προτεραιότητας της δήλωσης στην 
Αστυνομική Αρχή από τους κτηνοτρδφους και ιδιοκτήτες 
των ζώων ως κατωτέρω: 

ΓΙΑ ΤΟ ΝΟΜΟ ΧΑΝΙΩΝ 

1. Επαρχία Κυδωνιάς Ω 001, 002 ή ϋ 0001, 0002 

2. Επαρχία Αποκορώνου Ε 001, 002 ή Ε 0001, 0002 

3. Επαρχία Σέλινου Ρ 001, 002 ή Ρ 0001, 0002 

4. Επαρχία Κισάμου Ν 001, 002 ή Ν 0001,0002 

5. Επαρχία Σφακίων Η 001, 002 ή Η 0001, 0002 

4. Ο κωδικός τοποθετείται με μέριμνα του κατόχου των 
ζώων στο εσωτερικό και κατά μήκος του πτερυγίου του 
δεξιού αυτιού του ζώου. 


5. Στα νεογέννητα ο κωδικός τοποθετείται το βραδύ¬ 
τερο μέσα σ’ ένα μήνα από της γεννήσεώς τους. 

6.0 κωδικός διατηρείται ο ίδιος σ’ όλη τη διάρκεια ζωής 
του ζώου. 

7. Το υλικό σήμανσης (γράμμα - αριθμοί), η συσκευή και 
η μελάνη διαστίξεως, χρώματος πρασίνου, χορηγούνται σε 
κάθε κτηνοτρόφο από την επιτόπια Αστυνομική, Δημοτική 
ή Κοινοτική Αρχή. Επίσης, οι κτηνοτροφικοί σύλλογοι, οι 
συνεταιρισμοί και οι ίδιοι οι κτηνοτρόφοι ή ιδιοκτήτες 
ζώων, δύνανται να προμηθεύονται από το ελεύθερο εμπό¬ 
ριο τα παραπάνω υλικά και μέσα σήμανσης. 

8. Ο τρόπος σήμανσης (οδηγίες κ.λπ.) υποδεικνύεται 
στους κτηνοτρδφους και λοιπούς κατόχους ζώων από την 
Κτηνιατρική Υπηρεσία, σε συνεργασία με τις κατά τόπους 
Αστυνομικές Υπηρεσίες η δε σήμανση των ζώων γίνεται 
από τους ίδιους τους κτηνοτρδφους. 

9. Η μέχρι σήμερα παραδοσιακή σήμανση (σαμά) διατη¬ 
ρείται προαιρετικά, αρκεί να μη βλάπτει ολικά ή μερικά τη 
σήμανση με τον κωδικό του ζώου. 

10. Η σήμανση με ολική ή μερική κοπή των αυτιών των 
ζώων (κουτσαύτι), απαγορεύεται. 

Αρθρο 4 

Αγοραπωλησία αιγοπροβάτων και χοίρων 

1. Απαγορεύεται η αγοραπωλησία ή η με οποιονδήποτε 
άλλο τρόπο μεταβίβαση της κυριότητας αιγοπροβάτων και 
χοίρων, εφόσον δεν συνοδεύονται από πιστοποιητικό κα¬ 
τοχής, το οποίο εκδίδεται από τη Δημοτική ή Κοινοτική 
Αρχή του τόπου κατοικίας ή διαμονής του κατόχου και 
ισχύει για δέκα (10) ημέρες από την έκδοσή του. 

Το πιστοποιητικό αυτό, υποχρεωτικά, θα υποβάλλεται 
από τον κάτοχο των ζώων στην επιτόπια Αστυνομική Αρχή, 
εις διπλούν και το ένα αντίτυπο τηρείται στο αρχείο της, 
βάση του οποίου γίνονται οι σχετικές αυξομειώσεις το δε 
άλλο, αφού θεωρηθεί, παραδίδεται στον κάτοχο των 
ζώων. Στο πιστοποιητικό κατοχής αναγράφονται τα στοι¬ 
χεία ταυτότητας του πωλητού και του αγοραστού, ο αριθ¬ 
μός των ζώων, που δεν δύναται να υπερβαίνει τα είκοσι 
(20), το είδος, το γένος αυτών και τα στοιχεία ταυτότητας 
(κωδικός). 

Το παραπάνω πιστοποιητικό παραδίδεται από τον πω- 
λητή στον αγοραστή και τηρείται απ’ αυτόν μέχρι της σφα¬ 
γής ή της με οποιονδήποτε άλλο τρόπο μεταβίβασης της 
κυριότητας των ζώων. 

2. Σε περίπτωση μεταπώλησης των ζώων, το πιστοποιη¬ 
τικό παραδίδεται στο νέο αγοραστή, αφού προηγουμένως 
συνταχθεί σ’ αυτό σχετική πράξη αγοραπωλησίας και θεω¬ 
ρηθεί από την Αστυνομική Αρχή για το γνήσιο της υπογρα¬ 
φής των συμβαλλομένων ή σε κάθε άλλη περίπτωση, που 
δεν είναι δυνατόν να γίνει σχετική θεώρηση από την Αστυ¬ 
νομική Αρχή, κατά τη σύνταξη της πράξης αγοραπωλη¬ 
σίας, παραλαμβάνεται ένας μάρτυρας, ο οποίος και συνυ¬ 
πογράφει τη σχετική πράξη. Το παραπάνω πιστοποιητικό 
στη συνέχεια παραδίδεται στο νέο αγοραστή, ο οποίος 
υποχρεούται να προσέλθει στην Αστυνομική Αρχή του τό¬ 
που κατοικίας ή διαμονής του, όπου γίνεται επ’ αυτού σχε¬ 
τική θεώρηση για τη μεταπώληση, ενεργούνται οι σχετικές 
αυξομοιώσεις στην κτηνοτροφική του δήλωση και αφού 
τηρηθεί φωτοαντίγραφο αυτού στο αρχείο της, επιστρέ- 
φεται στο νέο αγοραστή. 

3. Ζώα, τα οποία προέρχονται από αγοραπωλησία εκτός 
Κρήτης και δεν προορίζονται για σφαγή, δηλώνονται υπο¬ 
χρεωτικά από τον ιδιοκτήτη τους στην Αστυνομική Αρχή 
του τόπου κατοικίας ή διαμονής του, με βάση τα ανάλογα 

παραστατικά (δελτίο αποστολής - τιμολόγια αγοράς) 
εντός δέκα (10) ημερών από της αγοραπωλησίας, κατα- 
χωρούνται στην τυχόν υπάρχουσα δήλωσή του και αν δεν 
έχει υποβληθεί τέτοια, εφαρμόζεται η διαδικασία της παρ. 
1 του άρθρου 2. 

Αρθρο 5 
Σφαγή ζώων 

1. Απαγορεύεται η σφαγή αιγοπροβάτων και χοίρων, 
εφόσον δεν συνοδεύεται από πιστοποιητικό κατοχής, θε¬ 
ωρημένο από την Αστυνομική Αρχή του τόπου κατοικίας ή 
διαμονής του κατόχου των ζώων. Το πιστοποιητικό αυτό 
ισχύει για δέκα (10) ημέρες από την έκδοσή του. 

2. Σε περίπτωση που τα ζώα προέρχονται από αγορα¬ 
πωλησία (παρ. 1 & 2 άρθρου 4) και προορίζονται για 
σφαγή, αυτή επιτρέπεται, βάση του πιστοποιητικού κατο¬ 
χής που παρέλαβε ο αγοραστής από τον πωλητή, υπό τις 
προϋποθέσεις της παρ. 1 του παρόντος άρθρου (θεωρη¬ 
μένο πιστοποιητικό κατοχής - προβλεπομένη προθε¬ 
σμία). 

3. Ζώα, που προέρχονται από αγοραπωλησία εκτός 
Κρήτης και προορίζονται για σφαγή, αυτή γίνεται, εφόσον 
συνοδεύονται με τα ανάλογα παραστατικά στοιχεία (δελ¬ 
τία αποστολής - τιμολόγια αγοράς). Στην περίπτωση αυτή 
τα σφάγια σφραγίζονται με τη σφραγίδα της κτηνιατρικής 
υπηρεσίας και τη σφραγίδα με τον τίτλο της Αστυνομικής 
Αρχής του τόπου σφαγής. Επιπλέον στα παραστατικά έγ¬ 
γραφα τίθεται η προβλεπόμενη από επόμενη παράγραφο 
του παρόντος άρθρου σφραγίδα. 

4. Σε κάθε περίπτωση σφαγής, τα παραπάνω πιστοποι¬ 
ητικά παραδίδονται στον κάτοχό τους, αφού προηγουμέ¬ 
νως γίνει ο σχετικός έλεγχος από τους αρμόδιους Αστυνο¬ 
μικούς και θεωρηθεί η εμπρόσθια πλευρά αυτών με σφρα¬ 
γίδα της Αστυνομικής Αρχής (ερυθρά μελάνη), η οποία θα 
πιστοποιεί τη σφαγή και θα επιτρέπει τη νόμιμη μετα¬ 
φορά. 

5. Η σφαγή των ζώων γίνεται μόνο στα Δημοτικά ή Κοι¬ 
νοτικά σφαγεία. 

6. Τα σφάγια, εκτός των αναφερομένων στην παρ. 3 του 
παρόντος, σφραγίζονται από την Αστυνομική Αρχή σε τέσ¬ 
σερα (4) σημεία, με ειδική σφραγίδα, η οποία αναπαριστά 
τον κωδικό του ζώου, καθώς και με τη σφραγίδα της κτη¬ 
νιατρικής υπηρεσίας. 

Επιπρόσθετα, τίθεται σφραγίδα, με τον τίτλο της υπη¬ 
ρεσίας της Αστυνομικής Αρχής του τόπου σφαγής, κάτω 
από τον κωδικό αριθμό. 

7. Τα δέρματα των ζώων, μετά τη σφαγή, σφραγίζονται 
με τις σφραγίδες της Αστυνομικής Αρχής που αναφέρο- 
νται στην παρ. 6 του παρόντος άρθρου, εξαιρουμένων των 
δερμάτων που προέρχονται από ζώα εκτός Κρήτης, στα 
οποία, όμως, τίθεται η σφραγίδα με τον τίτλο της Αστυνο¬ 
μικής Αρχής του τόπου σφαγής. 

Άρθρο 6 

Κατοχή - αγορά - πώληση - μεταφορά σφαγίων και 

δερμάτων - Υποχρεώσεις ιδιοκτητών εστιατορίων 
κ.λπ. κέντρων 

1. Απαγορεύεται η κατοχή, η αγορά, η πώληση και η με¬ 
ταφορά σφαγίων που δεν φέρουν τις σφραγίδες της Αστυ¬ 
νομικής Αρχής, που αναφέρονται στην παρ. 6 του άρθρου 
5 και της κτηνιατρικής υπηρεσίας και δεν συνοδεύονται με 
πιστοποιητικό κατοχής ζώων, στο οποίο υπάρχει και η σχε¬ 
τική θεώρηση του Αστυνομικού ελέγχου στους χώρους 
σφαγής (άρθρο 5 παρ. 4), εξαιρουμένων των σφαγίων που 


προέρχονται εκτός Κρήτης, εφόσον συνοδεύονται από 
ανάλογα παραστατικά (δελτία αποστολής - τιμολόγια). 

2. Απαγορεύεται η κατοχή, η αγορά, η πώληση και η με¬ 
ταφορά δερμάτων που δεν φέρουν τις σφραγίδες της 
Αστυνομικής Αρχής που αναφέρονται στις παρ. 6 και 7 του 
άρθρου 5. 

3. Οι κάτοχοι επαγγελματικών ψυγείων, ψυκτικών θα¬ 
λάμων και αυτοκινήτων ψυγείων υποχρεούνται να δηλώ¬ 
νουν εγγρόφως στην Αστυνομική Αρχή του τόπου κατοι¬ 
κίας ή διαμονής του τη χωρητικότητα και τον τόπο λει¬ 
τουργίας των ψυκτικών χώρων. Επίσης, απαγορεύεται να 
δέχονται σφάγια, που δεν φέρουν τις προβλεπόμενες 
σφραγίδες της Αστυνομικής Αρχής και δεν συνοδεύονται 
από το προβλεπόμενο πιστοποιητικό κατοχής (άρθρο 5 
παρ. 1 και 4) ή τα παραστατικά έγγραφα για τα εκτός Κρή¬ 
της προερχόμενα. 

4. Οι ιδιοκτήτες βυρσοδεψείων και αποθηκών δερμά¬ 
των υποχρεούνται να δηλώνουν εγγράφως στην Αστυνο¬ 
μική Αρχή του τόπου κατοικίας ή διαμονής τους την ακριβή 
διεύθυνση των εγκαταστάσεών τους. 

Οι παραπάνω απαγορεύεται να δέχονται δέρματα που 
δεν φέρουν τις προβλεπόμενες σφραγίδες της Αστυνομι¬ 
κής Αρχής. 

5. Οι δερματέμποροι, βυρσοδέψες και ιδιοκτήτες απο¬ 
θηκών δερμάτων υποχρεούνται να τηρούν βιβλία των δερ¬ 
μάτων που προμηθεύονται, τα οποία υπόκεινται σε έλεγχο 
της τοπικής Αστυνομικής Αρχής. Στα ανωτέρω βιβλία κα- 
ταχωρούνται κατ’ αύξοντα αριθμό, ο αριθμός και το είδος 
των αγοραζόμενων δερμάτων, το ονοματεπώνυμο του πω¬ 
λητή, η διεύθυνση κατοικίας του, η ημερομηνία αγοράς και 
ο κωδικός των δερμάτων. 

6. Ιδιοκτήτες ή διευθυντές εστιατορίων κ.λπ. κέντρων, 
στα οποία έχει προγραμματιστεί συνεστίαση λόγω γάμου ή 
βάπτισης, υποχρεούνται όπως, δύο (2) ημέρες πριν την 
πραγματοποίηση αυτής, ανακοινώσουν εγγράφως στην 
επιτόπια Αστυνομική Αρχή τον αριθμό των ζώων (αιγοπρο¬ 
βάτων και χοίρων), που πρόκειται να καταναλωθούν, τον 
τρόπο προμήθειας, καθώς και τα στοιχεία των ατόμων που 
πραγματοποιούν τη συνεστίαση. 

Άρθρο 7 

Υποχρεώσεις οδηγών αυτοκινήτων 

1. Οι οδηγοί αυτοκινήτων απαγορεύεται να παραλαμβά- 
νουν και να μεταφέρουν ζώα, εφόσον δεν συνοδεύονται 
με πιστοποιητικό κατοχής αυτών. 

2. Επίσης, οι οδηγοί των αυτοκινήτων (ειδικών μεταφο¬ 
ρών κρεάτων ή μη), απαγορεύεται να παραλαμβάνουν και 
να μεταφέρουν σφάγια ή δέρματα ζώων, τα οποία δε φέ¬ 
ρουν τις σφραγίδες της Αστυνομικής Αρχής, που αναφέ- 
ρονται στις παρ. 6 και 7 του άρθρου 5 της παρούσας Αστυ¬ 
νομικής Διατάξεως και δεν συνοδεύονται τα σφάγια από 
το προβλεπόμενο πιστοποιητικό κατοχής (άρθρο 5 παρ. 1 
και 4) ή από τα ανάλογα παραστατικά για τα εκτός Κρήτης 
προερχόμενα. 

Άρθρο 8 

Μετακίνηση ζώων 

1. Οι κτηνοτρόφοι και κάθε ιδιοκτήτης αιγοπροβάτων 
που μετακινούν αυτά από θερινούς τόπους βοσκής στους 
χειμερινούς και αντίστροφα, οφείλουν, πριν την αναχώ¬ 
ρησή τους, να δηλώσουν στην αρμόδια Αστυνομική Αρχή 
τον τρόπο και το χρόνο μεταφοράς των ποιμνίων τους. 

Η Αστυνομική Αρχή, στην περίπτωση αυτή, χορηγεί 
άδεια μεταφοράς, στην οποία αναγράφεται ο αριθμός των 

ζώων, ο κωδικός αυτών, ο τόπος αναχωρήσεως και ο τό¬ 
πος μεταβάσεως. 

2. Οι παραπάνω κτηνοτρόφοι και οι ιδιοκτήτες των 
ζώων, μέσα σε 24 ώρες από της αφίξεώς τους στο νέο 
τόπο, υποχρεούνται να υποβάλουν αντίγραφο της κτηνο- 
τροφικής τους δήλωσης στην επιτόπια Αστυνομική και Δη¬ 
μοτική ή Κοινοτική Αρχή, στην οποία να αναφέρεται και ο 
τόπος βοσκής, καθώς και τα στοιχεία ταυτότητος των ποι¬ 
μένων που τυχόν απασχολούν. 

3. Η κατά τα ανωτέρω μετακίνηση επιτρέπεται να πραγ¬ 
ματοποιείται μόνο τη διάρκεια της ημέρας. 

Άρθρο 9 

Αυξομείωση των ζώων 

1. Εκτός από τις περιπτώσεις της αγοραπωλησίας, σφα¬ 
γής και γέννησης ζώων, που ρυθμίζονται από τις διατάξεις 
των άρθρων 2, 4 και 5 της παρούσας, οι κτηνοτρόφοι και 
κάθε ιδιοκτήτης ζώων υποχρεούνται μέσα σε 48 ώρες να 
αναφέρουν στην Αστυνομική Αρχή του τόπου κατοικίας ή 
διαμονής τους, με υπεύθυνη δήλωση του Ν. 1599/86, 
κάθε αυξομείωση των ποιμνίων τους (δωρεά, απώλεια, 
θάνατος κ.λπ.). 

Η Αστυνομική Αρχή στην περίπτωση αυτή ενεργεί σύμ¬ 
φωνα με την παρ. 2 του άρθρου 2. 

2. Οι κτηνοτρόφοι και κάθε ιδιοκτήτης ζώων υποχρεοϋ- 
νται, σε περίπτωση ανάμειξης με τα ζώα τους ξένων ζώων, 
να ειδοποιούν μέσα σε 24 ώρες την Αστυνομική Αρχή και 
τον ιδιοκτήτη τους, αν αυτός είναι γνωστός. 

Άρθρο 10 
Ελεγχος ποιμνίων 

1. Οι κτηνοτρόφοι και κάθε ιδιοκτήτης ζώων, υποχρεού- 
νται να δέχονται Αστυνομικούς ελέγχους στα ποίμνια ή 
στις μονάδες ζώων, πββ-διατηρούν και να συμμορφώνο¬ 
νται με τις υποδείξεις των Αστυνομικών (συγκέντρωση 
ζώων κ.λπ.). 

2. Αν κατά τους ελέγχους αυτούς διαπιστωθεί η ύπαρξη 
ζώων χωρίς σήμανση (κωδικό) ή με κωδικό διάφορο από 
εκείνο που αναγράφεται στην κτηνοτροφική και την υπεύ¬ 
θυνη δήλωση (Ν. 1599/86) ή χωρίς πιστοποιητικά κατο¬ 
χής, αυτά κατάσχονται σαν ύποπτης προέλευσης και απο¬ 
δίδονται προς φύλαξη σε μεσεγγυητή (τρίτο άτομο), ικανό 
και φερέγγυο, μέχρις ότου για την τύχη των ζώων αποφα¬ 
σίσει το αρμόδιο δικαστήριο. 

3. Οι κτηνοτρόφοι και οι ιδιοκτήτες ζώων, άνω των πέ¬ 
ντε κατ’ είδος, που έχουν τα ζώα τους σε υπόστεγα ή περι¬ 
φραγμένους χώρους, οφείλουν να τοποθετούν στην εί¬ 
σοδο των υποστέγων ή των φρακτών πινακίδα, στην οποία 
θα αναγράφονται, κατά τρόπον ανεξίτηλο, τα στοιχεία 
ταυτότητός τους. 

Την αυτήν υποχρέωση έχουν και όσοι διατηρούν χοιρο¬ 
στάσια. 

Άρθρο 11 

Αναγκαστική ακινητοποίηση υπόπτων 
ζωοκλοπής οχημάτων 

Οι Αστυνομικοί, που ενεργούν ελέγχους για την πρό¬ 
ληψη - καταστολή της ζωοκλοπής σε επίκαιρα σημεία, δύ- 
νανται να προβαίνουν στην αναγκαστική ακινητοποίηση 
των διερχομένων οχημάτων, με κάθε πρόσφορο μέσο (το¬ 
ποθέτηση στο οδόστρωμα σταθερών εμποδίων, ειδικών 


καρφιών κ.λπ.), αφού προηγουμένως λάβουν τα αναγκαία 
μέτρα για έγκαιρη προειδοποίηση των οδηγών (τροχονό¬ 
μος, αντανακλαστικοί χώροι κ.λπ.). 

Άρθρο 12 

Υποχρεώσεις κατόχων μελισσών 

1. Οι ιδιοκτήτες κυψελών, άνω των δέκα (10), υποχρε- 
ούνται να δηλώνουν κατά το χρονικό διάστημα από 15 
Μαΐου μέχρι 15 Ιουνίου κάθε έτους, με δήλωση του Ν. 

1599/86 στην Αστυνομικό Αρχή του τόπου κατοικίας ή 
διαμονής τους, τον αριθμό των μελισσοσμηνών που κατέ¬ 
χουν, με τα χαρακτηριστικά γνωρίσματα αυτών (κωδικός 
αριθμός μελισσοτρόφου, χρώμα και είδος κυψελών). Η 
Αστυνομική Αρχή, αφού θεωρήσει τη δήλωση για το γνή¬ 
σιο της υπογραφής του δηλούντος, τηρεί αντίγραφο στο 
αρχείο της και στη συνέχεια την παραδίδει στον κάτοχό 
της, ο οποίος υποχρεούται να την υποβάλλει στη Δημοτική 
ή Κοινοτική Αρχή του τόπου κατοικίας ή διαμονής του. 

2. Οι παραπάνω ιδιοκτήτες κυψελών υποχρεούνται να 
σημαίνουν με ,πυροσφραγίδα τις κυψέλες τους, με το χο¬ 
ρηγούμενο σ’ αυτούς κωδικό αριθμό από τη Διεύθυνση 
Γεωργίας της Νομαρχίας του τόπου κατοικίας ή διαμονής 
τους. 

3. Η μεταφορά κυψελών ενεργείται ελεύθερα, εφόσον 
αυτές έχουν σημανθεί και συνοδεύονται με το μελισσοκο- 
μικό βιβλιάριο του μελισσοτρόφου. 

Σε κάθε άλλη περίπτωση απαιτείται άδεια της Αστυνο¬ 
μικής Αρχής, στην οποία έχει υποβληθεί η αναφερόμενη 
στην παρ. 1 του παρόντος άρθρου δήλωση. 

4. Όσοι προτίθενται να προβούν στην πώληση μελισσο- 
σμηνών (κυψελών), υπχορεούνται να εφοδιασθούν από τη 
Δημοτική ή Κοινοτική Αρχή του τόπου κατοικίας ή διαμο¬ 
νής τους με πιστοποιητικό κατοχής, στο οποίο θα αναγρά¬ 
φονται ο αριθμός των κυψελών, το χρώμα, το είδος και ο 
κωδικός αριθμός, καθώς και τα στοιχεία ταυτότητας των 
αγοραστών. 

Η βεβαίωση αυτή στη συνέχεια, αφού θεωρηθεί από την 
Αστυνομική Αρχή του τόπου κατοικίας ή διαμονής του κα¬ 
τόχου και τηρηθεί αντίγραφο στο αρχείο της, παραδίδεται 
στον κάτοχο. 

Άρθρο 13 
Κυρώσεις 

Όποιοι παραβαίνουν τις διατάξεις της παρούσας Αστυ¬ 
νομικής διάταξης, τιμωρούνται με φυλάκιση μέχρις έξι (6) 
μηνών ή με χρηματική ποινή, σύμφωνα με τις διατάξεις του 
άρθρου 10 παρ. 4 του Ν. 1300/1982 «περί ζωοκλοπής και 
ζωοκτονίας», εφόσον από άλλη διάταξη δεν τιμωρούνται 
βαρύτερα. 

Άρθρο 14 

Μεταβατικές - Καταργούμενες διατάξεις 

1. Μέχρι να τεθεί σε εφαρμογή το άρθρο 3 της παρού¬ 
σας Αστυνομικής Διάταξης και ολοκληρωθεί η σήμανση 
των αιγοπροβάτων και χοίρων με διάστιξη (τατουάζ), κάθε 
κτηνοτρόφος και ιδιοκτήτης ζώων, άνω των πέντε (5) κατ 
είδος υποχρεούται να σημαίνει αυτά με ειδικό σήμα 
(σαμά), το οποίο τίθεται στα αυτιά των ζώων και με τρόπο 
που να διατηρείται ανέπαφο μέχρι της σφαγής ή του θανά¬ 
του αυτών. 

2. Η διαδικασία, που προβλέπεται από τις διατάξεις του 
άρθρου 3 της παρούσας Αστυνομικής Διάταξης, ολοκλη¬ 
ρώνεται μέσα σε έξι (6) μήνες από την ισχύ της παρούσης. 

3. Κάθε προγενέστερη Αστυνομική Διάταξη για το ίδιο 
θέμα καταργείται. 

Άρθρο 15 
Ισχύς 

Η παρούσα ισχύει στην περιφέρεια της Αστυνομικής 
Διεύθυνσης Χανιών, από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. (Εγκρίθηκε από το Νομάρχη Χανιών στις 
7.11.1994). 

Χανιά, 7 Οκτωβρίου 1994 

Ο Διευθυντής 
ΔΗΜΗΤΡΙΟΣ ΣΤΡΙΚΟΣ 

-♦- 

Αριθ. 27075 (8) 

Διορισμός των μελών της Διοικητικής Επιτροπής Στρατιω¬ 
τικών Επιτάξεων Νομού Αττικής. 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 32 και 33 του Ν. 4442/ 
1929 «Περί στρατιωτικών και Ναυτικών Εισφορών και 
Ναυλώσεων όπως τροποποιήθηκαν μεταγενέστερα». 

2. Τις όμοιες του άρθρου μόνον του Π.Δ/τος 115/1984 
«Διορισμός των μελών των Διοικητικών Δικαστηρίων περί 
Στρατιωτικών Επιτάξεων». 

3. Τις όμοιες του άρθρου 9 παρ. 2 του Ν. 1649/1986 
περί λειτουργίας και μετονομασίας των Διοικητικών Δικα¬ 
στηρίων Στρατιωτικών Επιτάξεων σε Διοικητικές Επιτρο¬ 
πές Στρατιωτικών Επιτάξεων. 

4. Την 51846/22.8.1988 κοινή απόφαση των Υπουρ¬ 
γών Προεδρίας της Κυβέρνησης, Εσωτερικών και Εθνικής 
Άμυνας με την οποία ορίζεται όπως οι αρμοδιότητες που 
ασκούσε ο Νομάρχης Αττικής σε ό,τι αφορά τη συγκρό¬ 
τηση και λειτουργία της Διοικητικής Επιτροπής Στρατιωτι¬ 
κών Επιτάξεων, της πρώην Νομαρχίας Αττικής ασκούνται 
από το Νομάρχη Δυτικής Αττικής για όλες τις Νομαρχίες 
του Νομού Αττικής. 

5. Το Φ.851.1/34/53933/Σ.623/24.11.94/ΣΔΑ/ΔΟΙ 
έγγραφο της Διεύθυνσης Οικονομικού της Στρατιωτικής 
Διοίκησης Αθηνών περί ορισμού μελών στην εν λόγω Επι¬ 
τροπή. 

6. Το 13913/30.11.94 έγγραφο του Πρωτοδικείου 
Αθηνών περί ορισμού μελών στην εν λόγω Επιτροπή, απο¬ 
φασίζουμε: 

1. Διορίζουμε τους κάτωθι ως τακτικά και αναπληρωμα¬ 
τικά μέλη της Διοικητικής Επιτροπής Στρατιωτικών Επιτά¬ 
ξεων του Νομού Αττικής. 

α. Τακτικά μέλη: 

1. Ταμπακόπουλος Ευάγγελος, Πρωτόδικης Αθηνών 

2. Παυλόγιαννη Δήμητρα, Πρωτόδικης Αθηνών 

3. Τζούτζιας Χρήστος, Τχης (ο) ΚΤΣ/Α 

4. Μπακέας Σπυρίδων, Τχης (ο) 651 ΑΒΥΠ 

5. Κώστας Βασίλειος, Οικονομικός Έφορος Αιγάλεω 

β. Αναπληρωματικά μέλη: 

1. Γκάμαρη Ανθή, Πρωτόδικης Αθηνών 

2. Χρονόπουλος Ιωάννης, Πρωτόδικης Αθηνών 

3. Λυκούδη Χρυσούλα, Πρωτόδικης Αθηνών 

4. Τύμπας Γρηγόριος, Ανχης (ο) ΚΤΣ/ΣΔΑ 

5. Κοτσώνης Διονύσιος, Αχός (ο) ΚΤΣ/ΣΔΑ 

δ. Παναγιωτόπουλος Γεώργιος, με βαθμό Δ/ντού Α', 
αναπληρωτής Οικον. Εφόρου Αιγάλεω. 


2. Καθήκοντα Προέδρου της Επιτροπής εκτελεί ο αρ¬ 
χαιότερος των Πρωτοδικών. 

3. Γραμματέα της Επιτροπής ορίζουμε την Αικατερίνη 
Γκάνιου, υπάλληλο της Διεύθυνσης Εμπορίου Νομαρχίας 
Δυτικής Αττικής, αναπληρώτρια την Ειρήνη Μόσχου, 
υπάλληλο της Διεύθυνσης Εσωτερικών. 

4. Η θητεία των τακτικών και αναπληρωματικών μελών 
ορίζεται σε ένα έτος (από 1.1.95 έως 31.12.95). 

5. Η Επιτροπή θα συνεδριάζει στο Νομαρχιακό Κατά¬ 
στημα Ιερά οδός 197, Αιγάλεω. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αιγάλεω, 12 Δεκεμβρίου 1994 

Η Νομάρχης 
ΜΑΡΘΑ ΣΗΜΑΝΤΩΝΗ 

-♦- 

Αριθ. Σ/13275 (9) 

Σύσταση Αναπτυξιακής Επιχείρησης Κάτω Κορακιάνας Ν. 

Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις των άρθρων 260-267,270, 274 και 287 
του Δ.Κ.Κ. (Π.Δ. 323/89). 

2. Τις όμοιες του Π.Δ. 520/1988 (ΦΕΚ 236/ 
24.10.1988) και τις υπ’ αριθμ. 25027/9.4.84 απόφαση 
του Υπ. Εσωτερικών (ΦΕΚ 244/β'/19.4.1984). 

3. Την υπ' αριθμ. 150/1993 απόφαση του Κοιν. Συμ¬ 
βουλίου Κάτω Κορακιάνας ως και την υπ’ αριθμ. 127/ 
1994 όμοια αυτού (τροποποιητική). 

4. Τη σχετική οικονομοτεχνική μελέτη ως και την από 
8.7.94 θετική έκθεση αξιολόγησής της, αποφασίζουμε: 

1. Συνιστάται στην Κοινότητα Κάτω Κορακιάνας Κοινο¬ 
τική Επιχείρηση με την επωνυμία «Αναπτυξιακή Επιχεί¬ 
ρηση Κάτω Κορακιάνας» Α.Ε.Κ.Κ.) ως ίδιο Νομικό Πρό¬ 
σωπο Ιδιωτικού Δικαίου, διεπόμενο από τις διατάξεις των 
άρθρων 260-267, 270, 274 και 287 του Π.Δ. 323/89 κα¬ 
θώς και από τις διατάξεις του Ν. 1418/84 και του άρθρου 
10 του Π.Δ. 171/87. 

2. Σκοπός της Επιχείρησης είναι: 

α. Η μελέτη της ανάπτυξης της Κοινότητας Κάτω Κορα¬ 
κιάνας σε κάθε τομέα δραστηριότητας και παρέμβασης 
τόσο του δημόσιου και της Κοινότητας, όσο και του ιδιωτι¬ 
κού επενδυτικού κεφαλαίου. 

β. Η εκπόνηση και σύνταξη οικονομοτεχνικών μελετών 
κάθε «ρύσεως και μορφής αναπτυξιακού έργου, είτε από 
την ίδια την Επιχείρηση, είτε με ανάθεση από τρίτους ειδι¬ 
κούς και εμπειρογνώμονες. 

γ. Η μελέτη αξιοποίπησης της ακίνητης περιουσίας που 
ανήκει στην Κοινότητα Κάτω Κορακιάνας. 

δ. Η αξιοποίηση και εκμετάλλευση της ακίνητης περιου¬ 
σίας της Κοινότητας Κάτω Κορακιάνας που θα παραχωρη- 
θεί κατά χρήση, για το σκοπό αυτό στην Επιχείρηση και η 
οποία δύναται να μεταβιβασθεί σ’ αυτήν κατόπιν απόφα¬ 
σης του Κ.Σ. αφού προηγουμένως καταγραφεί και αποτι- 
μηθεί σύμφωνα με τις διατάξεις της ισχύουσας νομοθε¬ 
σίας. Η αξιοποίηση και εκμετάλλευση αυτή γίνεται με 
σκοπό το οικονομικό όφελος και την ανάπτυξη της περιο¬ 
χής, με κάθε νόμιμο μέσο ή νομική μορφή, τηρουμένων 
των διατάξεων του Νόμου και των διατάξεων της παρού- 
σης. 

ε. Η συνεργασία με κρατικούς φορείς και με φορείς ή 
Επιχειρήσεις της τοπικής αυτοδιοίκησης, ως και με κάθε 

φυσικό ή νομικό πρόσωπο δημοσίου ή ιδιωτικού δικαίου 
για την πληρέστερη από κοινού όπου χρειάζεται και πιο 
αποτελεσματική λειτουργία της Επιχείρησης. 

στ. Η άσκηση κάθε συναφούς δραστηριότητας που θα 
αναθέσει στην Επιχείρηση το Κοινοτικό Συμβούλιο, ή απο¬ 
φασίζει κατά περίπτωση το Διοικητικό Συμβούλιο της Επι¬ 
χείρησης, ως η δημιουργία ή συμμετοχή σε Εταιρείες που 
σκοπό έχουν την αναβάθμιση της Κοινότητας της ζωής 
του κοινωνικού συνόλου στην Κοινότητα Κάτω Κορακιά- 
νας. 

ζ. Η εκμετάλλευση των παραλιών της Κοινότητος, των 
κοινοχρήστων χώρων και η προστασία του περιβάλλο¬ 
ντος. 

3. Η διάρκεια της Επιχείρησης ορίζεται σε εκατό (100) 
έτη. 

4. Έδρα της Επιχείρησης είναι η Κοινότητα Κάτω Κορα- 
κιάνας. 

5. Η επιχείρηση διοικείται από πενταμελές (5) Διοικη¬ 
τικό Συμβούλιο, τα μέλη του οποίου ορίζονται μαζί με τους 
αναπληρωτές τους από το Κοινοτικό Συμβούλιο. Από τα 
μέλη του Διοικητικού Συμβουλίου δύο (2) είναι αιρετοί εκ¬ 
πρόσωποι της Κοινότητας, ένας (1) είναι εκπρόσωπος κοι¬ 
νωνικού φορέα της περιοχής Κάτω Κορακιάνας και τα 
υπόλοιπα μέλη είναι δημότες ή κάτοικοι της Κοινότητας 
που έχουν πείρα ή γνώσεις σχετικές με το αντικείμενο της 
Επιχείρησης. 

Σε περίπτωση που η Επιχείρηση, απασχολεί περισσοτέ¬ 
ρους από είκοσι (20) εργαζομένους, ένα από τα δύο τε¬ 
λευταία ως άνω μέλη του Δ.Σ. είναι εκπρόσωπος των ερ¬ 
γαζομένων στην Επιχείρηση. 

6. Η Κοινότητα διαθέτει στην Επιχείρηση χρηματικό πο- 
σόν δέκα εκατομμυρίων (10.000.000) δραχμών που θα 
αποτελέσει το «κεφάλαιο κίνησης» της Επιχείρησης και 
θα καταβληθεί μέσα στον πρώτο χρόνο της λειτουργίας 
της. 


7. Πόροι της Επιχείρησης είναι τα έσοδα από τις δρα- 
στηριότητές της και γενικότερα, πρόσοδοι από την πε¬ 
ριουσία της εισφορές, δωρεές και λοιπές επιχορηγήσεις 
και επιδοτήσεις. 

8. Η Επιχείρηση διαλύτεται: 

α. Με απόφαση του Κοινοτικού Συμβουλίου που λαμβά- 
νεται με την απόλυτη πλειοψηφία των μελών του και από¬ 
φαση Νομάρχη. 

β. Όταν λήξει χωρίς να παραταθεί η διάρκεια της Επι¬ 
χείρησης. 

γ. Σε περίπτωση πτώχευσης της Επιχείρησης τη διά¬ 
λυση της Επιχείρησης ακολουθεί η εκκαθάριση, κατά τους 
ορισμούς του ΔΚΚ και της ανωτέρω κανονιστικής και λει¬ 
τουργικής απόφασης. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η λειτουργία, η διαχείριση και η επο- 
πτεία της Επιχείρησης, διέπονται από τις σχετικές με τις 
δημοτικές και κοινοτικές επιχειρήσεις διατάξεις του 
Δ.Κ.Κ. (Π.Δ. 323/89) και με την υπ’ αριθμ. 25027/9.4.84 
απόφαση του Υπουργού Εσωτερικών (ΦΕΚ 244/19.4.84, 
τεύχος β ). 

10. Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Κάτω 
Κορακιάνας ύψους 10.000.000 δραχμών που θα καλυ¬ 
φθεί κατόπιν πρόβλεψης ή αναμόρφωσης μέσω του Κ.Α. 
75/161.9 του κοινοτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 30 Νοεμβρίου 1994 

Ο Νομάρχης 
ΑΛΕΞ. ΖΑΡΚΑΔΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



